ОСНОВНА ШКОЛА „ЂУРА ЈАКШИЋ“, Зрењанин

**Информације из школске библиотеке**

* у школској 2021/2022. години-

Поштовани ученици,

неопходно је да се сви придржавамо мера заштита и правила понашања, посебно сачињених за период пандемије COVID-19

Како су запослени у школи у обавези да спроводе све превентивне мере безбедности и здравља на раду у циљу спречавања појаве заразне болести Ковид-19 и њеног ширења, школска библиотека ће рад са корисницима ускладити са Планом превентивних мера за спречавање појаве и ширење епидемије заразне болести, који је донео директор школе 28. 7. 2020. године (а на основу Члана 12. и 13. Закона о безбедности и здравља на раду – „Службени гласник РС, број 101-05, 91-15, 13-17-др. закон).

Библиотека ће у школску 2020-2021. годину ући уводећи измене у самој организацији рада са корисницима библиотеке и поштујући нова правила понашања усклађена са прописаним превентивним мерама заштите и смањења ризика од вируса Ковид-19.

Поштовање превентивних мера и препорука да се избегавају блиски непосредни контакти а имајући у виду и саме просторне специфичности школске библиотеке, налажу да враћање позајмљених књига буде организовано на начин који ће примарно бити здравствено безбедан. Узимајући у обзир наведено, ученици ће позајмљене књиге моћи да одложе у посебно назначене кутије које ће се наћи у школским ходницима као и у ходнику испред улаза у библиотеку (ученик ће своје податке – име, презиме и одељење претходно исписати на листићу који ће оставити у позајмљеној књизи).

Школска библиотека ће позајмљивање књига организовати од септембра месеца и то наручивањем одабране публикације дан раније путем мејла biblioteka@osdjurajaksic.edu.rs или броја телефона 060 7312001. Списак публикација којима располаже библиотека ОШ „Ђура Јакшић“ биће истакнут на сајту школе, као и све потребне информације о начинима преузимања истих.

Светлана Бачулов, библиотекар школе